Diari Oficial de la Generalitat Valenciana


Sumari del DOGV 3872, del 07-11-2000 (2000/8861)

RESOLUCIÓ de 24 d'octubre de 2000, del conseller de Medi Ambient, per la qual es publica el resultat de la convocatòria de subvencions destinades a activitats de tractament i gestió de purins i residus d'almàssera, convocada per l'Ordre de 19 d'abril de 2000 (DOGV núm. 3.769, de 12 de juny de 2000).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8861


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 24 d'octubre de 2000, del conseller de Medi Ambient, per la qual es publica el resultat de la convocatòria de subvencions destinades a activitats de tractament i gestió de purins i residus d'almàssera, convocada per l'Ordre de 19 d'abril de 2000 (DOGV núm. 3.769, de 12 de juny de 2000). [2000/F8861]
  
L'Ordre de 19 d'abril de 2000, de la Conselleria de Medi Ambient, convoca per a l'exercici 2000 la concessió de subvencions destinades a activitats de tractament i gestió de purins i residus d'almàssera. Així mateix, aprova les bases per les quals es regeix aquesta convocatòria i que figuren com a annex a l'ordre esmentada.
  
D'acord amb la base primera de l'ordre de convocatòria, poden ser beneficiaris d'aquestes subvencions les empreses o associacions que durant l'exercici 2000 o, si és el cas, els exercicis 2000 i 2001 pretenguen redactar projectes i/o executar obres d'infraestructures de tractament en la Comunitat Valenciana per als purins i residus d'almàssera generats en aquesta comunitat.
  
La base segona concreta les actuacions que es consideren subvencionables i la base tercera estableix que únicament són objecte de subvenció els projectes i les infraestructures de gestió de purins generats a la Comunitat Valenciana i realitzades en el seu àmbit territorial que s'ajusten a l'àmbit geogràfic i sistema de gestió previst en el Pla Integral de Residus de la Comunitat Valenciana. En el cas dels residus d'almàssera, són objecte de subvenció els projectes i les infraestructures de gestió d'aquests residus generats a la Comunitat Valenciana i realitzades en el seu àmbit territorial.
  
D'acord amb la base huitena, per a la concessió de l'ajuda s'han de tenir en compte els criteris de valoració següents:
  
1r) Idoneïtat de les instal·lacions des del punt de vista mediambiental i de gestió.
  
2n) Adequació de les instal·lacions al Pla Integral de Residus de la Comunitat Valenciana per al cas de les activitats de tractament i gestió de purins.
  
De l'aplicació a les sol·licituds estimades del percentatge màxim establit en la base quarta, apartat 1, el 25%, resulta una quantitat a concedir per als exercicis 2000 i 2001 inferior als imports màxims fixats per a cada exercici.
  
La Comissió Europea ha aprovat el mapa d'ajudes amb finalitat regional, i els límits màxims d'intensitat corresponents a la Comunitat Valenciana són els següents: el 37% per a la província de València, el 35% per a Castelló i el 40% per a Alacant, incrementats un 15% en el cas de pimes.
  
A l'efecte de donar compliment al que es disposa en la base 8.7 de l'ordre, a proposta de la comissió d'avaluació i en virtut de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes als beneficiaris que es detallen a continuació, la petició dels quals s'ajusta a les bases establides en l'annex de l'Ordre de 19 d'abril de 2000, per l'import que s'indica, resultant de l'aplicació del percentatge recollit en la base quarta de l'esmentat annex:
  
Segon
  
L'import de la subvenció concedida a la Cooperativa Comarcal La Vall d'Albaida queda condicionat al compliment dels requisits següents:
  
- Atés que per a la concessió de l'ajuda en el percentatge previst en l'ordre es requereix que el beneficiari tinga la condició de pime, a l'efecte de no superar el límit màxim d'intensitat autoritzat per la Comissió Europea, ha d'acreditar aquesta condició d'acord amb els criteris establits per la recomanació de la Comissió Europea (DOCE número L 107/4, de 30 d'abril de 1996).
  
- Atés que es tracta d'una subvenció de capital de caràcter genèric o innominat l'import de la qual supera la quantitat de quaranta milions de pessetes per perceptor, la ratificació pel Govern Valencià de la concessió, segons el que s'estableix en l'article 46.4 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
L'incompliment d'aquests requisits pot donar lloc a la modificació de la resolució de concessió.
  
Tercer
  
Per a cobrar la subvenció, els beneficiaris han de presentar com a data límit el 15 de novembre de 2000 la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida en la base 10 de l'annex de l'ordre de convocatòria.
  
Contra la present resolució, que posa fi a la via administrativa, s'hi pot interposar un recurs contenciós administratiu en el termini de dos mesos, a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient, en el termini d'un mes a partir de l'endemà de la publicació, d'acord amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.